கேள்வி: கமலா கிருஷ்ணமூர்த்தி - இசை வாழ்க்கை என்பது என்ன?
பதில்: கமலா தன்னுடைய ஏழாவது வயதிலேயே ‘ராமதாஸ்’ என்ற மேடை நாடகத்தில் பாடி நடித்தார். இவர் தியாகராஜர் இயற்றிய கமாஸ் ராகத்தில் அமைந்த, ‘சீதாபதி’, wikt:பூர்ணஷட்ஜம் ராகத்தில் அமைந்த ''லாவண்யா ராமா'' என்ற பாடலை மேடையில் பாடினார். இவருடைய பத்து வயதில் தியாகராஜர் ஆராதனை விழாவில் தனிக் கச்சேரி செய்தார். 1938-ஆம் ஆண்டில் கமலாவின் பதினைந்தாவது வயதில் ''வஞ்சீச மங்களம்'' பாடும் வாய்ப்பு கிடைத்தது. வஞ்சீச மங்களம் என்பது சேரரின் தலைநகர் வஞ்சியின் தலைவனான திருவஞ்சிக்குளம் வஞ்சிநாதனைப் பாடுவது போல அமைந்த ஒரு பாடல் . திருவிதாங்கூர் மன்னர்கள் சேரரின் வழிவந்தவர்கள் என்று சொல்லப்படுவதால் இது திருவிதாங்கூர் சமஸ்தானத்தின் நாட்டுப் பண் ஆனது. இதனை இயற்றியவர் உள்ளூர் எஸ். பரமேசுவர அய்யர். இந்தப் பாடலை, மதராஸ் நகரில் கமலா பாடிப் பதிவு செய்ய முசிரி சுப்பிரமணிய ஐயர் ஏற்பாடு செய்தார். அதே இசைத்தட்டில் மன்னர் சுவாதி திருநாள் ''கருணாகர மாதவா'' என்ற பாடலையும் கமலா பாடியுள்ளார். திருவிதாங்கூர் அரச குடும்பம் இந்தியாவில் இணையும் வரை திருவனந்தபுரம் வானொலியில் நாள்தோறும் கலை நிகழ்ச்சிகள் தொடங்கும் முன்பும், இரவு நிகழ்வுகளின் முடிவிலும் கமலாவின் குரலில் ''வஞ்சீச மங்களம்'' ஒலித்தது. இவர் அனைத்திந்திய வானொலி பாடியுள்ளார்.